એક બાળકીના પિતા એવા વિધુર સંદીપ સાથેના સુખી લગ્નજીવનના આઠ વર્ષ પછી પણ તે અધૂરી હતી. અને આજે … ? આજે તે એક પૂર્ણ સ્ત્રી બનવાના રસ્તા પર હતી. પોતાનો અંશ ન હોવા છતાં સંદીપની દીકરીને પોતે જેટલો પ્રેમ કર્યો તેટલો પ્રેમ શું સંદીપ આ બાળકને કરી શકશે ? જ્યારે સંદીપને સ્મિતાએ પોતાની પ્રેગ્નન્સીની વાત કરી ત્યારે સંદીપનો પિત્તો ગયો.. તેણે સ્મિતાને ખરાબ ચાલચલનની કહી. સ્મિતા રડી પડી. સંદીપે કહ્યું કે પોતે તેની સાથે લગ્ન કર્યા તે પહેલાં વ્યંધત્વનું ઓપરેશન કરાવ્યું હતું. જેથી સ્મિતા ને પોતાનું બાળક ના થાય. સ્મિતાના પેટમાં કોનું બાળક છે તેમ પૂછતાં સ્મિતાએ જણાવ્યું કે સંદીપે ઓપરેશન કરાવ્યાની વાત પોતે જાણે છે અને તેથી જ તેણે સ્પર્મ બેંકમાંથી….